## NMSНАЦИОНАЛНА ЗДРАВНООСИГУРИТЕЛНА КАСА

**РАЙОННА ЗДРАВНООСИГУРИТЕЛНА КАСА – ЯМБОЛ**

**гр. Ямбол 8600, ул. „Д-р Пeтър Брънеков” №1, п.к. 85**

 **тел.: 046/685011, 046/685068, факс: 046/685013, e-mail:** **iambol@nhif.bg**

**ДО**

**ЛИЦАТА, ВПИСАНИ В РЕГИСТЪРА ПО ЧЛ. 88, АЛ. 1 ОТ ЗАКОНА ЗА ХОРАТА С УВРЕЖДАНИЯ, С РАЗКРИТИ ТЪРГОВСКИ ОБЕКТИ НА ТЕРИТОРИЯТА НА РЗОК - ЯМБОЛ**

**ПОКАНА**

за участие в процедура по договаряне за сключване на договори за предоставяне на помощни средства, приспособления, съоръжения и медицински изделия, в това число изработване и ремонт, заплащани/доплащани от НЗОК

На основание чл. 45, ал. 16 от Закона за здравното осигуряване директорът на РЗОК – Ямбол обявява процедура по сключване на индивидуални договори с лица, осъществяващи дейности по предоставяне/изработване и ремонтни дейности на помощни средства, приспособления, съоръжения и медицински изделия (ПСПСМИ), които са регистрирани като търговци и са вписани в регистъра на лицата по чл. 88, ал. 1 от Закона за хората с увреждания, осъществяващи дейности по предоставяне и ремонтни дейности на ПСПСМИ, разкрили търговски обекти на територията на РЗОК - Ямбол.

**1. Условия,** на които следва да отговаря кандидатът, за сключване на договор:

1.1. да е вписан в регистъра по чл. 88, ал. 1 от ЗХУ;

1.2. да няма публични задължения;

1.3. обектът, в който ще се извършва дейността да е включен в списъка с обектите, по отношение на които е издадена заповедта за вписване в регистъра по чл. 88, ап. 1 от ЗХУ, с посочен адрес, телефон, електронна поща и лице - отговорник на обекта;

1.4. да има осигурена техническа възможност за ползване на специализирания софтуер на НЗОК за дейностите по предоставяне, отчитане, контрол и заплащане на ПСПСМИ/ремонтни дейности;

1.5. да има осигурен персонален или професионален квалифициран електронен подпис (КЕП) на лицата, които ще работят със специализирания софтуер на НЗОК.

**2.** За сключване на договор кандидатът подава до РЗОК **заявление по образец**, **(приложение № 1),** в което вписва данни за единния идентификационен код на търговеца от търговския регистър (ЕИК).

Към **заявлението** се прилагат следните документи:

2.1. документ за актуална регистрация по националното законодателство, издаден от компетентен орган на съответната друга държава на кандидата - само за дружествата, регистрирани в друга държава - членка на Европейския съюз, или в държава - страна по Споразумението за Европейското икономическо пространство;

2.2. удостоверение за вписване в регистъра по чл. 88, ал. 1 от ЗХУ;

2.3. декларация/декларации от лицето, представляващо кандидата, **(приложение № 2)** за:

2.3.1. наличието на граждански договор за управление или трудов договор на отговорника на обекта; Попълва се **приложение № 3** относно данни на персонала, работещ в търговския обект.

2.3.2. наличието на договор с ремонтна база, в случай, че лицето по чл. 88, ал. 1 не разполага със собствена такава;

2.3.3. осигурена техническа възможност за ползване на софтуера на НЗОК за дейностите по предоставяне, отчитане, заплащане и контрол на ПСПСМИ/ремонтни дейности;

2.3.4. осигурен КЕП.

2.4. декларация за наименование на лицето, което ще издава финансовоотчетни документи и адрес за кореспонденция **(приложение №** **4).**

2.5. декларация за предоставяне на ПСПСМИ/ремонтни дейности, за които е оторизиран **(приложение № 8)**, като към декларацията се прилага извлечение от спецификацията-списък на хартиен и електронен носител във формат Excel.

**3.** **Образец** от комплекта документи, необходими за сключване на договор, се получават в деловодството на РЗОК – Ямбол, стая №111.

**4. Място** за подаване на документите - в деловодството на РЗОК – Ямбол, стая №111;

**­5. Срок** за подаване на документи за участие в първоначално откритата процедура – **24.06.2022 г.**

**6. Срок** за разглеждане на подадените документи – 3 дни от входирането им в деловодството на РЗОК – Ямбол.

**7. График** за подписване на договорите ще бъде изложен на информационното табло в сградата на РЗОК – Ямбол и на електронната страница на НЗОК.

**8. Лица за контакти** - Ваня Радева, стая № 306, тел. 046/ 685060; Иван Кокаличев, стая № 207, тел. 046/ 685075.

**ЗА ДИРЕКТОР НА РЗОК – ЯМБОЛ**

**МИЛЕНА САЛЛАКОВА**

**ЗАМ.-ДИРЕКТОР НА РЗОК ЯМБОЛ**

по заместване съгласно Заповед

№ РД-09-209/15.06.2022 г.

Изготвил:

Иван Кокаличев

Н-к сектор ДКМДПА